Пабло Гевара
Вярност

Превод от испански: Александър Муратов, Атанас Далчев, 1968

chitanka.info

О, брате,

откъснат от небето

подир жестоката земя,

която те огражда,

пия ветровете свежи от човечност,

чувам те как страдаш.

Аз също. Заедно със твоето тяло чакам

птици пагубни накрая да намерят

пространство за безкрайността.

Дълга, брате, е нощта

и дълга на омразата вълната,

но една израсла в пясъците роза

родина е на нашата почуда.

Свободни двама, милиони на земята

могат да спасят небето

за всички хора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.